**bravo cbc d.o.o.,** **Avenija Većeslava Holjevca 29, Zagreb, OIB: 28140997362, objavljuje Pravila sudjelovanja u nagradnom natječaju „Private singer“**

**Članak 1.**

Priređivač nagradnog natječaja je bravo cbc d.o.o., Avenija Većeslava Holjevca 29, Zagreb, OIB: 28140997362 (dalje u tekstu: Priređivač), a isti će se emitirati u programu bravo! za potrebe promocije radija i sponzora Koka d.d. (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnom natječaju „Private singer“ (u daljnjem tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i bravo!.

**Članak 4.**

Natječaj se realizira od srijede 26. travnja 2023. godine do petka 12. svibnja 2023. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici tvrtke bravo cbc d.o.o., radio postaje bravo! i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da se slušatelji, nakon što proglasimo tko je glazbena zvijezda (izvođač koncerta), prijave video snimkom iz svog vrta ili s terase. Video trebaju objaviti na svojoj facebook stranici i tagirati bravo facebook profil u objavi koja mora biti javna. Video snimka treba opisivati zašto baš on ili ona treba biti domaćin koncerta. Prijave se zaprimaju u periodu od 26. travnja do 11. svibnja 2023. godine u ponoć.

Slušatelj koji, prema procjeni bravo! žirija, bude dao najkreativniji razlog, osvojit će najluđi koncert u svom vrtu, na terasi, u vikendici, itd. u srijedu 17. svibnja 2023. godine. Tražimo jedinstveni razlog gostovanja glazbene zvijezde baš u njihovom domu - bilo da se radi o najkreativnijem konceptu tuluma, super neobičnom prostoru ili bilo koji drugi razlog.

Članove žirija čine Marko Bratoš, Hrvoje Kečkeš, Tihana Stejskal i Prljavo kazalište. Objava dobitnika bit će 12. svibnja 2023. godine.

**Članak 8.**

Glavna nagrada se sastoji od koncerta Prljavog kazališta u domu slušatelja (u vrtu, na terasi, u vikendici i sl.).

**Članak 09.**

Svojim sudjelovanjem u Natječaju i objavom svoje fotografije ili video zapisa na zidu bravo! facebooka sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( bravo cbc d.o.o., Avenija Većeslava Holjevca 29, Zagreb, 01 66 90 601 ) sukladno ovom Pravilniku i sa sljedećom svrhom:

* Identifikacija sudionika Natječaja pri dodjeli i realizaciji nagrade
* Objava i korištenje tonskih zapisa sudionika Natječaja u programu bravo! sa svrhom promocije i realizacije Natječaja
* Objava i korištenje video zapisa na bravo! društvenim mrežama i web stranici sa svrhom realizacije i promocije Natječaja

Pravna osnova obrade je privola ispitanika, a kategorije osobnih podataka koje se prikupljaju su:   identifikacijski podaci (ime, prezime, adresa, broj mobitela ) te poslan video zapis.

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi. Osobni podaci dobitnika čuvat će se u arhivi Voditelja obrade godinu dana nakon završenog natječaja a nakon toga biti će izbrisani.

Osobni podaci prikupljaju se i obrađuju i od strane pružatelja Facebook usluge čija pravila privatnosti možete pronaći na sljedećoj WEB adresi: <https://www.facebook.com/legal/FB_Work_Privacy>

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <http://br.hr/index.php/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Sukladno nagradnom natječaju i propozicijama natječaja, Voditelj obrade nema nikakvog utjecaja na sadržaj prijavljenog videa niti sukladno tome može preuzeti odgovornost za obradu osobnih podataka trećih osoba na prijavljenom i objavljenom video zapisu. Sudionik natječaja koji se prijavljuje na natječaj odgovoran je za obradu osobnih podataka trećih osoba ukoliko se pojavljuju u prijavljenom video zapisu te se prijavom video zapisa smatra da su one upoznate s nagradnim natječajem i propozicijama istog.

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

Priređivač zadržava pravo diskvalificirati izvedbe i komentare vulgarnog ili na bilo koji drugi način uvredljivog sadržaja ili sadržaja koji je u suprotnosti sa pripadajućim Zakonima RH-a. U prijavi ne smiju biti promovirani proizvodi određenog branda, uz izuzetak branda bravo!

Ovim Pravilnikom i izjavom o Privatnosti (<http://br.hr/index.php/gdpr/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  sluzbenik@bravo.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradni natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 10.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 11.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 12.**

Ovaj Pravilnik stupa na snagu danom objave na web stranici [www.bravo.hr](http://www.bravo.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 20.04.2023. godine

bravo cbc d.o.o

Katijan Knok, direktor